CELEX: 32014D0288
Language: da
Date: 2014-05-12 00:00:00
Title: 2014/288/EU: Kommissionens gennemførelsesafgørelse af 12. maj 2014 for så vidt angår standardindberetningsbestemmelser for nationale programmer for udryddelse, bekæmpelse og overvågning af visse dyresygdomme og zoonoser, hvortil der ydes EU-tilskud, og om ophævelse af Kommissionens beslutning 2008/940/EF (meddelt under nummer C(2014) 2976)

17.5.2014   
            
            
               DA
            
            
               Den Europæiske Unions Tidende
            
            
               L 147/88
            
         KOMMISSIONENS GENNEMFØRELSESAFGØRELSE
   af 12. maj 2014
   for så vidt angår standardindberetningsbestemmelser for nationale programmer for udryddelse, bekæmpelse og overvågning af visse dyresygdomme og zoonoser, hvortil der ydes EU-tilskud, og om ophævelse af Kommissionens beslutning 2008/940/EF
   
      
         (meddelt under nummer C(2014) 2976)
      
   
   
      (2014/288/EU)
   
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets beslutning 2009/470/EF af 25. maj 2009 om visse udgifter på veterinærområdet (1), særlig artikel 27, stk. 10, og
   ud fra følgende betragtninger:
   
               (1)
            
            
               Ved beslutning 2009/470/EF er der fastsat procedurer vedrørende EU-tilskud til programmer for udryddelse, bekæmpelse og overvågning af dyresygdomme og zoonoser.
            
         
               (2)
            
            
               I henhold til artikel 27, stk. 1, i beslutning 2009/470/EF er der indført en EU-finansieringsforanstaltning til godtgørelse af medlemsstaternes udgifter til finansiering af nationale programmer for udryddelse, bekæmpelse og overvågning af de dyresygdomme og zoonoser, der er opført på listen i bilaget til samme beslutning.
            
         
               (3)
            
            
               Ved artikel 27, stk. 7, i beslutning 2009/470/EF foreskrives det, at medlemsstaterne for hvert godkendt program skal forelægge foreløbige tekniske og økonomiske rapporter samt, senest den 30. april hvert år, en detaljeret teknisk årsrapport med en vurdering af de opnåede resultater og et detaljeret regnskab over udgifterne i det foregående år.
            
         
               (4)
            
            
               Ved Kommissionens beslutning 2008/940/EF (2) defineres de oplysninger, som medlemsstater med programmer for udryddelse, bekæmpelse og overvågning af visse dyresygdomme, hvortil der ydes EU-tilskud, forelægger i de foreløbige og endelige tekniske og økonomiske rapporter.
            
         
               (5)
            
            
               Siden vedtagelsen af beslutning 2008/940/EF og i rammen af forenklinger og forbedringer af krav og procedurer i forbindelse med programmerne er der indført ændringer for så vidt angår de programmer, der anses for at være berettigede til EU-tilskud, og beregningsmetoden for refusion fastsat i de finansieringsafgørelser, der godkender programmerne for hvert kalenderår.
            
         
               (6)
            
            
               De foreløbige og endelige rapporter om gennemførelsen af programmerne bør desuden forelægges online af medlemsstaterne fra den 1. juli 2015 ved hjælp af elektroniske modeller udviklet af Kommissionen til dette formål for yderligere at forbedre forelæggelsen af rapporter, deres behandling og evaluering såvel som opfølgningen på fremskridt over årene. Udformningen af de relevante rapporter bør derfor tilpasses med henblik på elektronisk forelæggelse og behandling af data.
            
         
               (7)
            
            
               Standardbestemmelserne vedrørende medlemsstaternes ansøgninger om EU-tilskud til nationale programmer for udryddelse, bekæmpelse og overvågning af visse dyresygdomme og zoonoser bør derfor ændres og bringes i overensstemmelse med ændringerne af den relevante EU-lovgivning og gøres forenelige med ordningen for online indsendelse.
            
         
               (8)
            
            
               I hvert års anden halvdel anmoder Kommissionen medlemsstaterne om at afgive opdaterede oplysninger om brugen af midler til støtteberettigede foranstaltninger under deres programmer fra begyndelsen af året og skøn over det samlede nødvendige budget for hele året. På baggrund af disse oplysninger og for at forbedre brugen af tilgængelige midler udarbejder Kommissionen hvert år en afgørelse, der ændrer finansieringsafgørelsen for det pågældende år for at omfordele midler mellem programmer, der ikke forventes at bruge deres oprindelige tildeling af midler, og programmer, der rapporterer om behov for yderligere midler.
            
         
               (9)
            
            
               For at optimere effektiviteten af omfordelingen af midler mellem programmer bør medlemsstaterne også indsende kvantitative oplysninger om de allerede udførte aktiviteter og aktiviteter, der forventes at blive udført, samt enhedsomkostningsdata. Derudover bør indsendelsen af oplysninger til omfordelingen af midler integreres med forelæggelsen af foreløbige rapporter for at mindske den administrative byrde.
            
         
               (10)
            
            
               Beslutning 2008/940/EF bør derfor ophæves og afløses af nærværende afgørelse.
            
         
               (11)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE AFGØRELSE:
   Artikel 1
   Medlemsstaterne forelægger i overensstemmelse med denne afgørelse foreløbige og endelige rapporter om programmer godkendt i henhold til artikel 27 i beslutning 2009/470/EF.
   Artikel 2
   I denne afgørelse forstås ved:
   
               a)
            
            
               »foreløbige rapporter«: foreløbige tekniske (3) og økonomiske rapporter om gennemførelsen af de igangværende programmer, som skal forelægges for Kommissionen, jf. artikel 27, stk. 7, litra a), i beslutning 2009/470/EF
            
         
               b)
            
            
               »endelige rapporter«: detaljerede tekniske og økonomiske rapporter for hele det foregående år, hvori hvert af de godkendte programmer blev gennemført, som skal forelægges for Kommissionen senest den 30. april hvert år, jf. artikel 27, stk. 7, litra b), i beslutning 2009/470/EF
            
         
               c)
            
            
               »betalingsanmodninger«: betalingsanmodninger, der vedrører udgifter afholdt af en medlemsstat, og som skal indsendes til Kommissionen, jf. artikel 27, stk. 8, i beslutning 2009/470/EF.
            
         Artikel 3
   1.   For igangværende programmer, der er godkendt til EU-tilskud i henhold til artikel 27, stk. 5, i beslutning 2009/470/EF, forelægges der senest den 31. august hvert år en foreløbig rapport for Kommissionen.
   2.   Foreløbige rapporter skal indeholde alle de relevante oplysninger i overensstemmelse med bilag I.
   Artikel 4
   Endelige rapporter og betalingsanmodninger skal indeholde alle de relevante oplysninger i overensstemmelse med bilag II samt:
   
               a)
            
            
               tekniske oplysninger i overensstemmelse med:
               
                           i)
                        
                        
                           bilag III for så vidt angår kvægtuberkulose, kvægbrucellose, fåre- og gedebrucellose, bluetongue i endemiske områder eller højrisikoområder, miltbrand, oksens ondartede lungesyge, ekinokokkose, trikinose og verotoksinproducerende E. coli
                           
                        
                     
                           ii)
                        
                        
                           bilag IV for så vidt angår salmonellose (zoonotisk Salmonella)
                        
                     
                           iii)
                        
                        
                           bilag V for så vidt angår afrikansk svinepest, smitsomt blæreudslæt hos svin og klassisk svinepest
                        
                     
                           iv)
                        
                        
                           bilag VI for så vidt angår rabies
                        
                     
                           v)
                        
                        
                           bilag VII for så vidt angår transmissibel spongiform encephalopati (TSE)
                        
                     
                           vi)
                        
                        
                           bilag VIII for så vidt angår aviær influenza
                        
                     
                           vii)
                        
                        
                           bilag IX for så vidt angår infektiøs hæmatopoietisk nekrose (IHN), infektiøs lakseanæmi (ISA), viral hæmorragisk septikæmi (VHS), infektion med koi-herpesvirus (KHV), infektion med Bonamia ostreae, infektion med Marteilia refringens og fiskedræber hos krebsdyr.
                        
                     
         
               b)
            
            
               oplysninger om aktiviteterne og omkostningerne i overensstemmelse med del I i bilag X og en underskrevet erklæring for hvert program i overensstemmelse med del II i bilag X.
            
         Artikel 5
   1.   Fra den 1. juli 2015 indsendes de foreløbige rapporter i henhold til artikel 3 og de endelige rapporter og betalingsanmodninger i henhold til artikel 4 online af medlemsstaterne ved brug af de tilsvarende elektroniske standardmodeller stillet til rådighed af Kommissionen undtagen for programmerne for de sygdomme, der er nævnt i artikel 4, litra a), nr. vii).
   2.   Som supplement til kravene i stk. 1 skal en underskrevet udgave af den del af de endelige rapporter og betalingsanmodningerne, der henvises til i artikel 4, litra b), forelægges Kommissionen.
   Artikel 6
   Beslutning 2008/940/EF ophæves.
   Artikel 7
   Denne afgørelse gælder for programmer for udryddelse, bekæmpelse og overvågning af dyresygdomme, der skal iværksættes fra den 1. januar 2015, jf. dog artikel 5.
   Artikel 8
   Denne afgørelse er rettet til medlemsstaterne.
   
      Udfærdiget i Bruxelles, den 12. maj 2014.
      
         
            På Kommissionens vegne
         
         Tonio BORG
         
            Medlem af Kommissionen
         
      
   
   
      (1)  EUT L 155 af 18.6.2009, s. 30.
   
      (2)  Kommissionens beslutning 2008/940/EF af 21. oktober 2008 om standardindberetningsbestemmelser for nationale programmer for udryddelse, bekæmpelse og overvågning af visse dyresygdomme og zoonoser, hvortil der ydes EF-tilskud (EUT L 335 af 13.12.2008, s. 61).
   
      (3)  Kun den foreløbige økonomiske rapport skal afleveres i 2015.
   
      BILAG I
      Bestemmelser om de foreløbige rapporter
      
         
   
   
      BILAG II
      Krav til de endelige rapporter og betalingsanmodninger
      
         
   
   
      BILAG III
      Endelig teknisk rapport om programmer om drøvtyggersygdomme
      
         
      
         
      
         
      
         
      
         
   
   
      BILAG IV
      Teknisk rapport om programmer om zoonotisk salmonella
      
         
      
         
   
   
      BILAG V
      Endelig teknisk rapport om programmer for svinesygdomme
      
         
      
         
   
   
      BILAG VI
      Endelig teknisk rapport om programmer for rabies
      
         
      
         
   
   
      BILAG VII
      Endelig teknisk rapport om TSE-overvågnings- og -udryddelsesprogrammer
      
         
      
         
      
         
   
   
      BILAG VIII
      Endelig teknisk rapport om overvågningsprogrammer for aviær influenza
      
         
   
   
      BILAG IX
      Rapport om fiskesygdomsprogrammer
      
         
      
         
   
   
      BILAG X
      
         DEL I
      
      
         Rapporter om aktiviteter og udgifter
      
      
         
      
         
      
         
      
         DEL II
      
      
         Underskrevet erklæring, der følger med den endelige rapport/betalingsanmodning
      
      Medlemsstat:
      Program:
      Gennemførelsesår:
      
         Vi attesterer, at:
      
      
                  —
               
               
                  
                     oplysningerne afgivet i den endelige rapport og betalingsanmodning er fuldstændige, pålidelige og ægte, at de anmeldte aktiviteter faktisk blev gennemført, og at de anmeldte udgifter er bogført korrekt og er støtteberettigede i henhold til afgørelse …/forordning (EF) nr. ……. (angiv den relevante finansieringsafgørelse) ….
                  
               
            
                  —
               
               
                  
                     al dokumentation vedrørende aktiviteterne og udgifterne er til rådighed for kontrol, herunder dokumentation for størrelsen af godtgørelsen for dyr
                  
               
            
                  —
               
               
                  
                     programmet er gennemført i overensstemmelse med de relevante EU-retsforskrifter, herunder især konkurrencereglerne og bestemmelserne om indgåelse af offentlige indkøbsaftaler og statsstøtte
                  
               
            
                  —
               
               
                  
                     der ikke er ansøgt om andre EU-tilskud til dette program, og at alle indtægter fra foranstaltninger under programmet er opgivet til Kommissionen
                  
               
            
                  —
               
               
                  
                     der er etableret kontrolprocedurer, som især har til formål at kontrollere, at de anmeldte aktiviteter og udgifter er korrekte, samt at forebygge, opdage og korrigere uregelmæssigheder.
                  
               
            
         Dato
      
      
         Den operationelle leders navn og underskrift